stanford-oval/wikipedia huggingface dataset:
ניאמץ (מחוז)
דמוגרפיה > קבוצות אתניות ושפות

אוכלוסיית המחוז שהייתה בגדילה מתמדת החל מתום מלחמת העולם השנייה ירדה באופן חד אחרי המהפכה הרומנית (1989) עקב הגירה המונית אל מערב אירופה. אחרי שנת 2007 בעקבות פיתוחה של כלכלת רומניה בנסיבות שילובה באיחוד האירופי, המגמה היא שוב לגדילה.
מחוז ניאמץ הוא מחוז כפרי במהותו, שבו 63.37% מתושביו חיים בכפרים ורק 36.63% מתגוררים בערים.
עד מחצית המאה ה-20 רוב האוכלוסייה הייתה רומנית עם מיעוט יהודי חשוב בערים (כ-20%). מאז העלייה וההגירה של היהודים בשנים 1948–1952 ושוב 1960–1980 המיעוט היהודי הפך לשולי. בימינו ההרכב האתני של המחוז הוא מאוד הומוגני. המיעוט האתני החשוב ביותר הוא המיעוט הקטן הצועני (רומה). גם חלק גדול מהמיעוט הגרמני הקטן היגר לגרמניה.
ההרכב האתני כפי שבא לידי בטוי בנתוני המפקד משנת 2002 הוא כדלהלן:
רומנים - 98.66% (547,122) צוענים 1.08% (6,036), ליפובנים 0.07% (424), הונגרים 0.05% (307), יהודים 0.02% (150), גרמנים 0.01% (107), אחרים 0.07% (370)
ההרכב לפי שפת אם -הוא כדלהלן:רומנית - 99.43% (551,370 ,כולל צוענים רבים, יהודים וכו'), רומאני (0.43% (2,436), הונגרית 0.04% (268). ההרכב האתני לפי מפקד האוכלוסין של 2011:
רומנים - 98.25%
ליפובנים - 0.05%
הונגרים (צ'אנגואים) - 0.04%
צוענים - 1.48%
דמוגרפיה > דתות

עד לשנות ה-1950 היה קיים כאמור מיעוט יהודי חשוב בערים - כ-20% מהתושבים. הוא הפך לזעיר ביותר אחרי עליית היהודים לישראל.
כיום הרכב האוכלוסייה לפי דתות הוא כדלהלן:
נצרות אורתודוקסית - 86.62%
נצרות רומית-קתולית - 10.90%
אדוונטיסטים של היום השביעי - 0.36%
פנטקוסטליזם - 0.25%
נוצרים אורתודוקסים לפי הפולחן הישן - (אצל הליפובנים) - 0.21%
נוצרים אוונגליים - % 0.18
בפטיסטים - 0.12%
נוצרים יוונים-קתוליים - 0.06%
נצרות רפורמית -
יהודים - 0.02%
דמוגרפיה > דתות > מנזרים אורתודוקסים

מנזר אגאפיה
מנזר בודשט
מנזר ביסריקאן
מנזר ביסטריצה
מנזר דוראו
מנזר ניאמץ
מנזר וראטק
מנזר סקו
מנזר רזבויין
מנזר אלמאש
מנזר בוהלניצה
מנזר הוראיצה
מנזר טזלאו
מנזר טרקאו
מנזר סיהסטריה
מנזר פנגראץ
מנזר פטרו וודה
מנזר פשטרה
מנזר רומאנולוי
פוליטיקה

מועצת מחוז ניאמץ, שחודשה בבחירות המקומיות ב-2020, מורכבת מ-34 יועצים. ההרכב הפוליטי של מועצת המחוז הוא כדלהלן:
|  | מפלגה | חברים | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה | הרכב המועצה |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | המפלגה הסוציאל-דמוקרטית (PSD) | 13 |  |  |  |  |  |  |  |  |  |  |  |  |  |
|  | המפלגה הלאומית ליברלית (PNL) | 11 |  |  |  |  |  |  |  |  |  |  |  |  |  |
|  | האיחוד "הצילו את רומניה"  (USR) | 4 |  |  |  |  |  |  |  |  |  |  |  |  |  |
|  | מפלגת תנועת העם (PMP) | 3 |  |  |  |  |  |  |  |  |  |  |  |  |  |
|  | PRO רומניה (PRO) | 3 |  |  |  |  |  |  |  |  |  |  |  |  |  |
חלוקה מנהלית

במחוז ניאמץ יש 2 רשויות עירוניות (מוני'ציפיו), 3 ערים ו-78 כפרים גדולים (קומונות):
חלוקה מנהלית > רשויות עירוניות (ברומנית: מוני'ציפיו)

פיאטרה ניאמץ - בירת המחוז - כ-105,000 תושבים
רומאן - מוניקיפיום (ברומנית: מוניצ'יפיו) - כ-70,000 תושבים
חלוקה מנהלית > ערים

טרגו ניאמץ - כ-20,000 תושבים
ביקאז - כ-9,000 תושבים
רוזנוב - כ-9,000 תושבים (הוכרזה לעיר באוקטובר 2003)
חלוקה מנהלית > כפרים

במחוז ניאמץ נמצאים 78 "קומונות" - כפרים גדולים ו-347 כפרים יותר קטנים.
להלן כפרים גדולים (קומונות):
אגאפיה (Agapia)
אלכסנדרו צ'ל בון, ניאמץ (Alexandru cel Bun,Neamț)
באחנה (Bahna)
בלצצשט (Bălțățești)
ברגאואן (Bârgăuani)
ביקאז קיי (Bicaz-Chei)
ביקאזו ארדליאן (Bicazu Ardelean)
ברה (Bâra)
בודשט (Bodești)
בוגיצ'ה (Boghicea)
בורקה, ניאמץ (Borca, Neamț)
בורלשט (Borlești)
בוטשט (Botești)
בוזיאן, ניאמץ (Bozieni, Neamț)
ברוסטור, ניאמץ (Brusturi, Neamț)
קנדשט, ניאמץ (Cândești, Neamț)
צ'אחלאו, ניאמץ (Ceahlău, Neamț)
קורדון (Cordun)
קוסטישה (Costișa)
קרקאואן (Crăcăoani)
דמוק (Dămuc)
דוברן (Dobreni)
דוקיה, ניאמץ (Dochia, Neamț)
דולז'שט (Doljești)
דרגומירשט, ניאמץ (Dragomirești, Neamț)
דרגנשט, ניאמץ (Drăgănești, Neamț)
דולצ'שט (Dulcești)
דומבראבה רושיה (Dumbrava Roșie)
פרקאשה (Farcașa)
פאוריי, ניאמץ (Făurei, Neamț)
גדינץ (Gâdinți)
גרצ'ינה (Gârcina)
גריישט (Gherăești)
גינדאואן (Ghindăoani)
גירוב (Girov)
גרינציאש (Grințieș)
גרומזשט (Grumăzești)
האנגו, ניאמץ (Hangu, Neamț)
הוריה, ניאמץ (Horia, Neamț)
איקוששט (Icușești)
יון קריאנגה, ניאמץ (Ion Creangă, Neamț)
מרג'ינן, ניאמץ (Mărgineni, Neamț)
מולודבן, ניאמץ (Moldoveni, Neamț)
נגרשט, ניאמץ (Negrești, Neamț)
אוניצ'ן (Oniceni)
פסטרבן (Păstrăveni)
פנצ'שט, ניאמץ (Pâncești, Neamț)
פנגראץ (Pângărați)
פטריקאן (Petricani)
פיאטרה שוימולוי (Piatra Șoimului)
פיפיריג (Pipirig)
פודולן (Podoleni)
פויאנה טייולוי (Poiana Teiului)
פויינאר (Poienari)
ראוצ'שט (Răucești)
רזבויין, ניאמץ (Războieni, Neamț)
רדיו, ניאמץ (Rediu, Neamț)
רומן, ניאמץ (Români, Neamț)
רוג'ינואסה (Ruginoasa, Neamț)
סאגנה, ניאמץ (Sagna, Neamț)
סבאואן (Săbăoani)
סווינשט (Săvinești)
סקויין, ניאמץ (Secuieni, Neamț)
סטניצה (Stănița)
זטפאן צ'ל מארה, ניאמץ (Ștefan cel Mare, Neamț)
טרקאו (Tarcău)
טאשקה (Tașca)
טאזלאו (Tazlău)
טמשן (Tămășeni)
טימיששט (Timișești)
טריפשט, ניאמץ (Trifești, Neamț)
טופילאץ (Tupilați)
ציבוקאן (Țibucani)
אורקן (Urecheni)
ואליה אורסולוי (Valea Ursului)
ולן, ניאמץ (Văleni, Neamț)
וטנטור-ניאמץ (Vânători-Neamț)
זנשט (Zănești)
חלוקה מנהלית > יישובים לפי גודל האוכלוסייה

לפי מפקד האוכלוסין מ-20 באוקטובר 2011
| יישוב - עיר או כפר גדול | מספר התושבים |
| --- | --- |
פיאטרה ניאמץ: 85,055
רומאן: 50,713
טרגו ניאמץ: 18,695
סבאואן  (בהונגרית:סאבופאלווה): 9,901
רוזנוב (ניאמץ): 8,593
פיפיריג: 8,372
ראוצ'שט: 7,781
ונטור-ניאמץ: 7,595
דולז'שט: 7,220
בורלשט (ניאמץ): 6,938
דומבראבה רושיה: 6,759
ביקאז (בהונגרית: בייקאש): 6,543
טמשן (ניאמץ): 6,493
קורדון (ניאמץ): 6,333
בוקרה (ניאמץ): 6,148
הוריה (ניאמץ): 5,826
כלכלה

האוכלוסייה העובדת מהווה 40.96% מכלל האוכלוסייה.
כלכלה > חקלאות

במחוז ישנם 2,837,890 דונם שטחים חקלאיים, כלומר 48% משטח המחוז.
הם מתחלקים כדלהלן:
קרקע לעיבוד חקלאי - 1,704,730 דונם
מרעי צאן - 393,940 דונם
כרי דשא - 401,080 דונם
פרדסים - 27,030 דונם
בתחום החקלאות מגדלים דגן, במיוחד תירס, כמו כן סלק סוכר וגידולים אחרים. מגדלים גם פירות וירקות וכן בעלי חיים - בעיקר בקר וצאן.
בשנת 2002 חיו במחוז 119,748 חזירים, 114,833 ראשי בקר, 24,213 סוסים.
החוות העיקריות המגדלות בעלי חיים נמצאות בג'ירוב, מרג'ינן, סקויין, זנשט, טריפשט, רומאן, דומבראבה רושיה ופיאטרה ניאמץ.
44% מהאדמה מכוסה יערות - 2,613,300 דונם.
כלכלה > תעשייה

במחוז מיוצגים ענשפי התעשייה הכימית, תעשיית המכונות, ועיבוד המתכות והעץ, מפעלי צלולוז ונייר. כמו כן תעשיית חומרי הבניין, המזון והטקסטיל
על נהר ביסטריצה נבנה בימי השלטון הקומוניסטי אחד הסכרים הגדולים ברומניה, סכר ביקאז, שיצר את האגם המלאכותי ביקאז-איזוורול מונטלוי. מי האגם משמשים את תחנת הכוח ההידרו-אלקטרית ביקאז-סטז'ארו
תיירות > אטרקציות

המחוז כולל שניים מתוך 9 הפארקים הלאומיים של רומניה:
המסיב צ'אחלאו - 83,9600 דונם
הפארק הלאומי ונטור-ניאמץ - עם חוות הביזונים "דראגוש וודה"
חלק מהפארק הלאומי של קניון קאילה ביקאזולו-השמאש - 65,750 דונם
העיר פיאטרה ניאמץ עם ככר מימי הביניים ואתר סקי
העיר רומאן - החלק העתיק
טרגו ניאמץ -  מצודת ניאמץ
המנזרים ניאמץ, אגאפיה, וראטק עם "יער הנחושת"
מנזר ניאמץ - שימשה דגם לכנסיות ומנזרים רבים ברחבי חבל מולדובה. הם מתאפיינים בסגנון מולדובני מיוחד, המשלב יסודות ביזנטיים, גותיים ואחרים.
מנזר אגאפיה
מנזר וראטק
מנזר ביסטריצה
דוראו - אתר סקי
האגם המלאכותי ביקאז-סאיזבורול מונטלוי
אגם קוייז'דל (Cuejdel)
מוזיאונים:
מוזיאון האמנות העממית ע"ש נקולאי פופה בכפר טרפשט
הערות שוליים

↑  נתנונים מ-20 באוקטובר 2011
↑  אפיוני מחוז ניאמץ
| --- | --- |
בקרת זהויות :  MusicBrainz: 302c12fd-c5fe-4a09-86b1-bec9e68a25b5 
מראה בקניון קאילה ביקאזולוי
פיאטרה ניאמץ. הככר העתיקה
מצודת ניאמץ
מפת מחוז ניאמץ בין מלחמות העולם, שנת 1938
סמל המחוז ניאמץ הישן בין מלחמות העולם
סמל המחוז ניאמץ בימי משטר צ'אושסקו בשנים 1989-1968
מנזר וראטק
מנזר אגאפיה
נבחרת קולומביה בכדורגל

נבחרת קולומביה בכדורגל היא נבחרת הכדורגל הלאומית של מדינת קולומביה.
נבחרת קולומביה הופיעה שש פעמים בגביע העולם בכדורגל, אך לזכותה רק הופעה אחת לפני שנות ה-90, ב-1962. הפעם הראשונה בה הצליחה קולומביה לעבור את שלב הסיבוב הראשון במונדיאל הייתה במונדיאל 1990. במוקדמות למונדיאל זה פגשה קולומביה את ישראל במשחקי הפלייאוף ועברה אותה.
הנבחרת זכתה בטורניר הקופה אמריקה שנערך ב-2001 בקולומביה. קולומביה ניצחה במשחק הגמר את מקסיקו בתוצאה 1:0 וזכתה לראשונה בתולדותיה בתואר. הזכייה בתואר יצרה ציפיות במדינה להופעות מוצלחות יותר בעתיד בטורניר בגביע העולם בכדורגל.
נבחרת קולומביה הייתה מעורבת בצורה עקיפה בשתיים מהטרגדיות המצערות שפקדו את עולם הכדורגל:
ראשונה, במונדיאל 1994 כבש בלם הנבחרת, אנדראס אסקובר, שער עצמי במשחק נגד ארצות הברית, שהוביל בסופו של דבר להפסד הנבחרת בתוצאה 2:1 ולהדחה מוקדמת מהטורניר. זמן קצר לאחר שחזרה הנבחרת לארצה, נרצח אסקובר ביריות על ידי מתנקשים שהקניטו אותו על אותו שער עצמי ובתגובה הוא ענה להם גם כן במילים קשות, מה שגרם להם ליטול את חייו.
השנייה, בשנת 2003 בזמן משחק חצי הגמר של גביע הקונפדרציות, בין קולומביה לקמרון, צפו שחקני הנבחרת במותו של קשר נבחרת קמרון, מארק ויוויאן פו, שהתמוטט על כר הדשא לאחר שלקה בליבו.
היסטוריה > שנים ראשונות

הטורניר הראשון בו השתתפה קולומביה היה קופה אמריקה 1945. קולומביה סיימה בו במקום החמישי מתוך שבע נבחרות. קולומביה החלה להשתתף במוקדמות גביע העולם בכדורגל החל ממונדיאל 1958, אולם היא סיימה אחרונה בבית המוקדמות ללא ניצחון אחרי פרגוואי ואורוגוואי.
היסטוריה > מונדיאל 1962

קולומביה העפילה לראשונה בתולדותיה לטורניר הגמר של מונדיאל 1962, לאחר שבטורניר המוקדמות ניצחה בביתה את פרו 0-1 וסיימה בתיקו 1-1 במשחק הגומלין. בשלב הבתים של טורניר הגמר הפסידה קולומביה לאורוגוואי 1–2. במשחקה השני, סיימה קולומביה בתיקו 4-4 עם ברית המועצות, לאחר שנקלעה לפיגור מוקדם של 0–3 כבר בדקה ה-11 ומאוחר יותר פיגרה 1–4. במשחק זה כבש מרקוס קול לזכות קולומביה את השער האולימפי היחיד בתולדות המונדיאלים עד היום. קולומביה סיימה את שלב הבתים בתבוסה 0–5 ליוגוסלביה וסיימה אחרונה בבית.
היסטוריה > שנות ה-70 וה-80 של המאה ה-20

לאחר מונדיאל 1962, קולומביה לא הצליחה להעפיל למונדיאל במשך שישה טורנירי מוקדמות רצופים. במקביל, היא החלה להשתתף בקביעות בטורנירי הקופה אמריקה משנת 1975 (עד אז לא התמודדה בטורניר באופן קבוע). בקופה אמריקה 1975 הגיעה קולומביה להישג השיא שלה בטורניר עד אז. בשלב הבתים היא ניצחה בכל משחקיה, בבית ובחוץ, את פרגוואי ואקוודור והעפילה לחצי הגמר מהמקום הראשון בבית. בחצי הגמר הביסה קולומביה בביתה את אורוגוואי 0–3, אף על פי ששיחקה ב-10 שחקנים לאורך רוב המשחק עקב הרחקת אחד משחקניה. במשחק הגומלין הפסידה קולומביה באורוגוואי 0–1 והעפילה למשחקי הגמר מול פרו. קולומביה ניצחה בביתה במשחק הראשון 0–1, אולם הפסידה במשחק הגומלין בפרו 0–2. במשחק הפלייאוף המכריע, שנערך בקראקס, ונצואלה, הפסידה קולומביה 0–1 ובכך סיימה במקום השני בקופה אמריקה, הישג השיא שלה עד לאותו טורניר.
דור הזהב של מאטוראנה וגומס > מונדיאל 1990

עלייתו של הכדורגל הקולומביאני החלה בסוף שנות ה-80, כאשר לנבחרת מונו פרנסיסקו מטוראנה ועוזרו הרנן דריו גומס. השניים שגדלו יחד, עבדו במקביל גם באתלטיקו נאסיונל והוליכו את המועדון להישג השיא, זכייה בטורניר הקופה ליברטדורס בשנת 1989. הם ביססו את הנבחרת על שחקני נאסיונל בתוספת של הקפטן ואלדרמה, רדין ואיגוארן. הנבחרת שמרה על הבסיס שלה לאורך שנות ה-90 המוצלחות ודור זה זכה לכינוי "דור הזהב" של הכדורגל הקולומביאני. את טורניר המוקדמות של מונדיאל 1990, סיימה קולומביה ראשונה בבית המוקדמות לפני פרגוואי ואקוואדור, כאשר היא מנצחת בבית במשחק המכריע את פרגוואי בדקות הסיום. מכיוון שקולומביה סיימה במאזן הגרוע ביותר מבין מנצחות הבתים בדרום אמריקה, היא לא העפילה ישירות לטורניר הגמר, אלא נאלצה להעפיל לצמד משחקי פלייאוף על העלייה נגד ישראל. קולומביה ניצחה בביתה את ישראל 0–1 משער של המחליף, אלביירו אוסוריאגה, וסיימה בתיקו 0-0 עימה בגומלין, תוצאה שהספיקה לה על מנת להעפיל לטורניר הגמר, 28 שנים לאחר הפעם הקודמת שעשתה זאת. בשלב הבתים בטורניר הגמר השיגה קולומביה ניצחון ראשון בתולדותיה במסגרת המונדיאל, 0-2 על איחוד האמירויות הערביות, משערים של רדין וקרלוס ואלדראמה. בהמשך שוב הפסידה קולומביה ליוגוסלביה 0–1 ובמשחקה האחרון התמודדה מול אלופת העולם שבדרך, מערב גרמניה. דקה לסיום המשחק נקלעה קולומביה לפיגור 0–1, אולם שער של פרדי רינקון שלוש דקות בתוספת הזמן לאחר בישול קבע שוויון 1-1. קולומביה סיימה במקום השלישי בבית, כאשר היא מדורגת במקום השני בין הקבוצות שסיימו במקום השלישי בבתים השונים והעפילה לשמינית הגמר. בשמינית הגמר הפסידה קולומביה לקמרון 1–2 אחרי הארכה, לאחר שהמשחק הסתיים בתיקו 0-0 בתום הזמן החוקי. הרגע הזכור מהמשחק היה כששוערה של קולומביה, רנה היגיטה, כידרר במחצית המגרש ואיבד את הכדור לרוז'ה מילה, שהעלה את קמרון ליתרון.
דור הזהב של מאטוראנה וגומס > מונדיאל 1994

בשנות ה-90 הייתה קולומביה אחת מנבחרות הכדורגל החזקות בדרום אמריקה. במוקדמות מונדיאל 1994 שובצה קולומביה לבית עם ארגנטינה, פרגוואי ופרו. קולומביה הייתה לנבחרת הראשונה שניצחה את ארגנטינה לאחר 33 משחקים ללא הפסד, כאשר גברה עליה 1–2 בבאראנקייה משערים של אדולפו ואלנסיה ואיבן ולנסיאנו. במחזור הסיום של שלב הבתים הגיעה קולומביה למשחק חוץ באצטדיון המונומנטל כשהיא ראשונה בבית עם יתרון נקודה על ארגנטינה. ארגנטינה הייתה חייבת לנצח במשחק על מנת לסיים ראשונה בבית ולהעפיל למונדיאל ישירות ללא משחק פלייאוף נוסף, בעוד לקולומביה הספיקה תוצאת תיקו. אולם קולומביה הדהימה את ארגנטינה ואוהדיה כאשר הביסה אותה 0–5 מצמדים של פרדי רינקון ופאוסטינו אספרייה ושער נוסף של אדולפו ולנסיה באחד ממשחקיה הגדולים בכל הזמנים. עדות נוספת להיסטוריה שהתחוללה באותו לילה היה אפשר לקבל כאשר 70 אלף אוהדים ארגנטינאים עמדו בסיום והריעו לשחקני קולומביה.
בעקבות ניצחונה הגדול, קולומביה הגיעה לטורניר הגמר של מונדיאל 1994, כאשר היא מועמדת להגיע רחוק. פלה אפילו הכריז עליה כמועמדת העיקרית לזכות בטורניר. אולם היא אכזבה כאשר בשלב הבתים הפסידה לרומניה 3-1 ובמשחקה השני הפסידה למארחת ארצות הברית 2-1. במהלך המשחק כבש בלם הנבחרת, אנדראס אסקובר, שער עצמי. במשחקה האחרון בטורניר ניצחה קולומביה את שווייץ 0–2, אך בעקבות ניצחונה של רומניה על ארצות הברית במשחק המקביל, סיימה קולומביה במקום האחרון בבית והודחה באופן מאכזב מהטורניר. במהלך הטורניר היו השחקנים נתונים ללחצים ואיומים מצד מהמרים בקולומביה, שאף איימו לפגוע במשפחותיהם של המאמנים מאטוראנה וגומס, אם אלו יכללו בהרכב את גבריאל גומס, אחיו של העוזר הרנאן. המימד הטרגי שליווה את הנבחרת לאורך שהותה בארצות הברית הפך למציאות כאשר ב-2 ביולי נרצח בלם הנבחרת, אנדרס אסקובאר. תחילה סברו שהמניע לרצח היה בגין השער העצמי שכבש, אך אחר כך הסתבר שהוא הוקנט על ידי מספר אנשים בעת ששהה בפאב מקומי בעיר מדיין, ובעקבות דין ודברים שהתפתחו בין שני הצדדים, השחקן בן ה-27 מצא את מותו באירוע שהותיר כתם גדול לא רק על הכדורגל הקולומביאני, אלא על הכדורגל העולמי בכלל.
דור הזהב של מאטוראנה וגומס > מונדיאל 1998

לאחר המונדיאל בארצות הברית התפטר מאטוראנה מאימון הנבחרת ומי שהחליף אותו היה הרנאן דאריו גומס. אף על פי שחלק מהבסיס של הנבחרת פרש אחרי המונדיאל ב-1994, קולומביה המשיכה לשמור על יכולת גבוהה בזכות שלושת כוכביה הבכירים: קרלוס ואלדרמה, פרדי רינקון ופאוסטינו אספרייה, שהיה הכובש המצטיין של הנבחרת במוקדמות למונדיאל 1998. המוקדמות שוחקו לראשונה בשיטת ליגה בין כל הנבחרות להוציא את ברזיל, שהעפילה למונדיאל אוטומטית כאלופת העולם. קולומביה העפילה בפעם השלישית ברציפות, לאחר שסיימה במקום השלישי בטבלה. בטורניר הגמר שוב פתחה קולומביה את שלב הבתים בהפסד לרומניה 0–1. לאחר המשחק, ביקר אספרייה בפומבי את החלטותיו הטקטיות של המאמן גומס ובתגובה זרק אותו האחרון מהסגל. בעוד שאספרייה עשה דרכו חזרה לקולומביה, התמודדו השחקנים ההמומים במשחק השני מול תוניסיה וניצחו 0–1 משער שכבש ליידר פרסיאדו. במשחקה השלישי התמודדה קולומביה מול אנגליה על ההעפלה לשמינית הגמר, כאשר קולומביה חייבת ניצחון בעוד לאנגלים מספיקה תוצאת תיקו. קולומביה הפסידה 0–2 וסיימה במקום השלישי בבית. בכך לא העפילה לשמינית הגמר בפעם השנייה ברציפות. זו הייתה בעצם גם הופעתו האחרונה בנבחרת של הקפטן, קרלוס ואלדרמה, שהודיע מיד על פרישה לאחר 13 שנים בה.
דור הזהב החדש של חוסה נסטור פקרמן > מונדיאל 2018

המאמן פקרמן החליט להמשיך קדנציה נוספת כמאמן הנבחרת, והמסע להופעה שנייה ברציפות בגביע העולם החל. בניגוד למשחקי המוקדמות הקודמים, היכולת שהציגו הפעם הקולומביאנים הייתה פחות טובה ולא יציבה. גם העובדה כי ברזיל הצטרפה למשחקי המוקדמות לאחר שלא הייתה באלו של ארבע שנים קודם לכן, לא תרמה. קולומביה החלה עם ניצחון ביתי על פרו אבל הפסידה לאורוגוואי וארגנטינה וסיימה בתיקו עם צ'ילה. שני ניצחונות רצופים על אקוודור ובוליביה החזירו אותם לתמונת הסיכויים. בסיבוב השני איבדה קולומביה נקודות חשובות בביתה, כשסיימה בתיקו עם אורוגוואי וצ'ילה והובסה בחוץ על ידי ארגנטינה, אבל שוב חזרה לתמונה עם ניצחונות על בוליביה בבית וניצחון יקר על אקוודור בחוץ. דווקא אז, כשהמונדיאל היה בהישג יד, איבדה קולומביה נקודות מול ונצואלה וברזיל, ובאופן מפתיע הפסידה גם בבית לפרגוואי. קולומביה הגיע למחזור האחרון, כשהיא צריכה להימנע מהפסד בלימה, ואכן סיימה בתיקו 1-1 מול פרו, ששלח אותה למונדיאל שני ברציפות תחת המאמן פקרמן.
במשחקי המונדיאל שנערכו ברוסיה, הוגרלה קולומביה לבית 8 יחד עם פולין, סנגל ויפן. במשחקה הראשון הפסידה קולומביה במפתיע ליפן 1–2, כאשר חואן קינטרו הישווה זמנית בבעיטה חופשית. בהמשך הביסה 0–3 את פולין משערים של יירי מינה, רדאמל פלקאו וחואן קוואדראדו ובמחזור האחרון ניצחה 0–1 את סנגל משער נגיחה של מינה בדקה ה-75. בכך סיימה קולומביה במקום הראשון בבית והעפילה לשמינית הגמר מול אנגליה. לאחר שפיגרו 0–1 בדקה ה-54, הצליחו הקולומביאנים לכבוש שער שוויון בתוספת הזמן של המשחק, כאשר שוב היה זה יירי מינה שנגח את השער השלישי שלו בטורניר. קולומביה כפתה הארכה שבה לא נכבשו שערים נוספים ובדו-קרב הפנדלים ניצחה אנגליה 3–4 והדיחה את קולומביה מהטורניר.
כל גביעי העולם

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
אורוגוואי 1930: לא הייתה חברה בפיפ"א
הממלכה האיטלקית 1934: לא הייתה חברה בפיפ"א
צרפת 1938: פרשה
ברזיל 1950: לא נרשמה
שווייץ 1954: הושעתה
שוודיה 1958: לא העפילה
| צ'ילה 1962 | סיבוב ראשון | 3 | 0 | 1 | 2 | 5 | 11 |
אנגליה 1966: לא העפילה
מקסיקו 1970: לא העפילה
גרמניה 1974: לא העפילה
ארגנטינה 1978: לא העפילה
ספרד 1982: לא העפילה
מקסיקו 1986: לא העפילה
| איטליה 1990 | שמינית גמר | 4 | 1 | 1 | 2 | 4 | 4 |
| ארצות הברית 1994 | סיבוב ראשון | 3 | 1 | 0 | 2 | 4 | 5 |
| צרפת 1998 | סיבוב ראשון | 3 | 1 | 0 | 2 | 1 | 3 |
קוריאה הדרומית יפן 2002: לא העפילה
גרמניה 2006: לא העפילה
דרום אפריקה 2010: לא העפילה
| ברזיל 2014 | רבע גמר | 5 | 4 | 0 | 1 | 12 | 4 |
| רוסיה 2018 | שמינית גמר | 4 | 2 | 1 | 1 | 6 | 3 |
קטר (מדינה) 2022: לא העפילה
ארצות הברית מקסיקו קנדה 2026: 
| סה"כ | 6/22 | 22 | 9 | 3 | 10 | 32 | 30 |
משחקי תיקו כוללים גם משחקים שהוכרעו בבעיטות הכרעה
קופה אמריקה > קופה אמריקה 2001

הטורניר נקבע להיערך לראשונה על אדמת קולומביה וזו הייתה הזדמנות מצוינת לנבחרת המקומית לזכות בתואר בינ"ל ראשון. אבל בסופו של דבר הטורניר הפך לטורניר הכי שנוי במחלוקת. המצב הביטחוני במדינה כחודשיים בלבד לפני פתיחת הטורניר היה רע. בעקבות התפוצצות מכוניות תופת וחטיפתו של סגן יו"ר ההתאחדות הקולומביאנית לכדורגל, הוחלט תחילה לדחות את הטורניר בשנה. לאחר שהקולומביאנים הפעילו לחץ על הקונפדרציה הדרום אמריקאית, הוחזר הטורניר לתאריכו המקורי. כאות מחאה החליטו נבחרות ארגנטינה וקנדה שהן לא מסכנות את שחקניהן ופרשו מהטורניר ממש ברגע האחרון. במקומן זומנו נבחרות קוסטה ריקה והונדורס.
הקולומביאנים, שאומנו על ידי פרנסיסקו מאטוראנה, שובצו לבית שכלל את ונצואלה, אקוואדור וצ'ילה. במשחק הראשון גברו על ונצואלה 0–2 משערים של פרדי גריסאלס וויקטור אריסטיסאבאל. היריבה הבאה הייתה אקוואדור וגם אותה הם ניצחו 0–1 משער של אריסטיסאבאל. את העפלתם לרבע הגמר הם חתמו בניצחון 0–2 על צ'ילה, שוב אריסטיסאבאל ואאודאליו אריאגה כבשו את השערים.
ברבע הגמר פגשה קולומביה את פרו וגם אותה לא התקשתה להביס 0–3, כשאריסטיסאבאל כובש צמד וג'יובאני הרננדס משלים את השלישי. הונדורס שהפתיעה את ברזיל, הייתה היריבה בחצי הגמר, אך גם היא לא הצליחה לעצור את אריסטיסאבאל וחרארדו בדויה, שהעלו את קולומביה לגמר קופה אמריקה שני בתולדותיה. לעיני 47 אלף צופים באצטדיון אל קמפין שבבוגוטה, נפגשו קולומביה ומקסיקו לגמר הגדול. את השער היחיד במשחק כבש הבלם איוואן קורדובה בדקה ה-65, שער שהספיק לניצחון קולומביה ולזכייה ראשונה בתואר בינלאומי. קולומביה לא רק זכתה בטורניר, היא גם ניצחה את כל ששת משחקיה ושוערה, אוסקר קורדובה, לא ספג ולו שער אחד בטורניר.
קופה אמריקה > קופה אמריקה 1975

לפני הזכייה ב-2001, רק פעם אחת הגיעה קולומביה לגמר, ב-1975. באותה שנה, שונה שמו של הטורניר מאליפות דרום אמריקה לקופה אמריקה. זו גם הייתה הפעם הראשונה שלא הייתה מדינה מארחת לטורניר והוא נפרש על פני כל היבשת. הנבחרות חולקו לשלושה בתים של שלוש נבחרות, כאשר מנצחת כל פעם העפילה לחצי הגמר, שם המתינה אורוגוואי מתוקף היותה האלופה המכהנת. קולומביה שובצה בבית שכלל את פראגוואי ואקוואדור וניצחה את כל משחקיה בניצוחם של וילינגטון אורטיס וארנסטו דיאס. בחצי הגמר פגשה את אורוגוואי והביסה אותה במשחק הראשון בבוגוטה, 0-3 משערים של אורטיס, דיאס ואדגר אנגולו. בגומלין במונטבידאו, הפסידו הקולומביאנים 0–1 אבל ניצחו 1–3 בסיכום והעפילו למשחק הגמר מול פרו. במשחק הראשון בבוגוטה ניצחה קולומביה 0–1 משער של קאסטרו, אבל פרו גמלה בניצחון 0–2 בגומלין בלימה. מאחר שהיה זה משחק הגמר, ההפרשים לא קבעו ושתי הנבחרות נגשו למשחק שלישי ומכריע במגרש נייטרלי, בקארקאס. פרו שוב ניצחה את קולומביה בתוצאה 0–1 וזכתה בפעם השנייה בתולדותיה.
קופה אמריקה > כל טורנירי הקופה אמריקה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
ארגנטינה 1916: לא נרשמה
אורוגוואי 1917: לא נרשמה
ברזיל 1919: לא נרשמה
צ'ילה 1920: לא נרשמה
ארגנטינה 1921: לא נרשמה
ברזיל 1922: לא נרשמה
אורוגוואי 1923: לא נרשמה
אורוגוואי 1924: לא נרשמה
ארגנטינה 1925: לא נרשמה
צ'ילה 1926: לא נרשמה
פרו 1927: לא נרשמה
ארגנטינה 1929: לא נרשמה
פרו 1935: לא נרשמה
ארגנטינה 1937: פרשה
פרו 1939: פרשה
צ'ילה 1941: פרשה
אורוגוואי 1942: פרשה
| צ'ילה 1945 | מקום חמישי | 6 | 1 | 1 | 4 | 7 | 25 |
ארגנטינה 1946: פרשה
| אקוודור 1947 | מקום שמיני | 7 | 0 | 2 | 5 | 2 | 19 |
| ברזיל 1949 | מקום שמיני | 7 | 0 | 2 | 5 | 4 | 23 |
פרו 1953: פרשה
צ'ילה 1955: פרשה
אורוגוואי 1956: פרשה
| פרו 1957 | מקום חמישי | 6 | 2 | 0 | 4 | 10 | 25 |
ארגנטינה 1959: פרשה
אקוודור 1959: פרשה
| בוליביה 1963 | מקום שביעי | 6 | 0 | 1 | 5 | 10 | 19 |
אורוגוואי 1967: לא העפילה
| 1975 | מקום שני | 9 | 6 | 0 | 3 | 11 | 5 |
| 1979 | סיבוב ראשון | 4 | 2 | 1 | 1 | 5 | 2 |
| 1983 | סיבוב ראשון | 4 | 1 | 2 | 1 | 5 | 5 |
| ארגנטינה 1987 | מקום שלישי | 4 | 3 | 0 | 1 | 8 | 3 |
| ברזיל 1989 | סיבוב ראשון | 4 | 1 | 2 | 1 | 5 | 4 |
| צ'ילה 1991 | מקום רביעי | 7 | 2 | 2 | 3 | 5 | 6 |
| אקוודור 1993 | מקום שלישי | 6 | 3 | 2 | 1 | 6 | 4 |
| אורוגוואי 1995 | מקום שלישי | 6 | 3 | 1 | 2 | 7 | 8 |
| בוליביה 1997 | רבע גמר | 4 | 1 | 0 | 3 | 6 | 7 |
| פרגוואי 1999 | רבע גמר | 4 | 3 | 0 | 1 | 8 | 4 |
| קולומביה 2001 | מקום ראשון | 6 | 6 | 0 | 0 | 11 | 0 |
| פרו 2004 | מקום רביעי | 6 | 3 | 1 | 2 | 7 | 7 |
| ונצואלה 2007 | סיבוב ראשון | 3 | 1 | 0 | 2 | 3 | 9 |
| ארגנטינה 2011 | רבע גמר | 4 | 2 | 1 | 1 | 3 | 2 |
| צ'ילה 2015 | רבע גמר | 4 | 1 | 2 | 1 | 1 | 1 |
| ארצות הברית 2016 | מקום שלישי | 6 | 3 | 1 | 2 | 7 | 6 |
| ברזיל 2019 | רבע גמר | 4 | 3 | 1 | 0 | 4 | 0 |
| ברזיל 2021 | מקום שלישי | 7 | 2 | 3 | 2 | 7 | 7 |
| ארצות הברית 2024 | מקום שני | 6 | 4 | 1 | 1 | 12 | 3 |
| סה"כ | 24/48 | 130 | 53 | 26 | 51 | 154 | 194 |
משחקי תיקו כוללים גם משחקים שהוכרעו בבעיטות הכרעה
גביע הזהב > גביע הזהב 2000

קולומביה הוזמנה מספר פעמים להשתתף באליפות צפון ומרכז אמריקה הקרויה גביע הזהב. השתתפותה הטובה ביותר הייתה בטורניר שנערך בשנת 2000. קולומביה ניצחה את ג'מייקה 1-0 והפסידה להונדורס 0–2, אך עשתה מספיק בשביל להעפיל לרבע הגמר. שם סיימה בתיקו 2-2 מול המארחת ארצות הברית והדיחה אותה לאחר בעיטות הכרעה. היריבה הבאה הייתה פרו בחצי הגמר וגם אותה קולומביה ניצחה בתוצאה 1–2 בדרך למשחק הגמר מול נבחרת קנדה המפתיעה. אף על פי שהייתה הנבחרת הפייבוריטית, הפסידה קולומביה במפתיע לקנדים 0–2 ופיספסה הזדמנות לזכות בתואר בינ"ל ראשון בתולדותיה.
גביע הזהב > כל טורנירי גביע הזהב

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| ארצות הברית 2000 | מקום שני | 5 | 2 | 1 | 2 | 5 | 7 |
| ארצות הברית מקסיקו 2003 | רבע גמר | 3 | 1 | 1 | 1 | 2 | 3 |
| ארצות הברית 2005 | חצי גמר | 5 | 2 | 0 | 3 | 7 | 7 |
| סה"כ | 3 הופעות | 13 | 5 | 2 | 6 | 14 | 17 |
משחקי תיקו כוללים גם משחקים שהוכרעו בבעיטות הכרעה